**ΨΗΦΙΣΜΑ ΦΟΡΕΩΝ ΤΟΥ ΔΗΜΟΥ ΠΑΙΟΝΙΑΣ ΣΤΙΣ 06/10/2021 ΜΕ ΘΕΜΑ ΤΗΝ ΣΤΗΡΙΞΗ ΤΟΥ ΝΟΣΟΚΟΜΕΙΟΥ ΓΟΥΜΕΝΙΣΣΑΣ**

 Τον τελευταίο ενάμιση και πλέον χρόνο από την αρχή της πανδημίας βιώνουμε μια πρωτόγνωρη υγειονομική κρίση ,η οποία συνεχώς και επιδεινώνεται.Πέρα από τις κονωνικές, ψυχολογικές και οικονομικές συνέπειες ,η κρίση αυτή ανέδειξε τις αδυναμίες του Εθνικού Συστήματος Υγείας ,οι οποίες είναι πιο εμφανείς στις περιφερειακές Υγειονομικές Μονάδες.

Η υποστελέχωση σε ιατρικό,νοσηλευτικό και λοιπό προσωπικό,οι ελλείψεις σε υλικοτεχνικό εξοπλισμό,η υποχρηματοδότηση,η εργασιακή αναστολή συναδέλφων στον βωμό της υποχρεωτικότητας ,οι μετακινήσεις προσωπικού προκειμένου να καλυφθούν κενά και εν τέλει η αποδυνάμωση των Υγειονομικών υπηρεσιών της Δευτεροβάθμιας κυρίως περίθαλψης ,εξυπηρετούν έναν και μοναδικό σκοπό,την συγχώνευση και κατάργηση Υγειονομικών δομών.

Οι εκπρόσωποι φορέων του Δήμου Παιονίας μετά από πρωτοβουλία του Συλλόγου Εργαζομένων του Νοσοκομείου και με αφορμή την αποδυνάμωση του Νοσοκομείου από τις πρόσφατες μετακινήσεις των 3 από τους 4 συνολικά Παθολόγους του Νοσοκομείου,την μετακίνηση του ΜΟΝΑΔΙΚΟΥ Αναισθησιολόγου και την υπολειτουργία του Ακτινολογικού εργαστηρίου

 ΟΜΟΦΩΝΑ ΑΠΑΙΤΟΥΝ

-παύση στις μετακινήσεις Ιατρικού προσωπικού,

-διακοπή της συστηματικής αποδυνάμωσης του Νοσοκομείου,

-διακοπή της υποστελέχωσης της Π/Κ,

-επιστροφή του σταθμού ΕΚΑΒ για την έγκαιρη μεταφορά των επειγόντων περιστατικών ,δεδομένου ότι πρόκειται για ορεινή περιοχή με πεπαλαιωμένο οδικό δίκτυο,

-ενίσχυση του Νοσοκομείου με μόνιμες προσλήψεις Ιατρικού και Παραιατρικού προσωπικού με στόχο τη βελτίωση των παρεχόμενων υπηρεσιών και

-αύξηση του προυπολογισμού του Νοσοκομείου με σκοπό την παροχή και νέων υπηρεσιών στον Δήμο Παιονίας.

 **Η ΥΓΕΙΑ ΑΠΟΤΕΛΕΙ ΥΠΕΡΤΑΤΟ ΑΓΑΘΟ ΚΑΙ Η ΔΙΑΣΦΑΛΙΣΗ ΤΗΣ ΘΕΜΕΛΙΩΔΕΣ ΚΑΙ ΑΝΑΦΑΙΡΕΤΟ ΔΙΚΑΙΩΜΑ ΚΑΘΕ ΠΟΛΙΤΗ**.

Το παρόν ψήφισμα να κατατεθεί στα διασυνδεόμενα Νοσοκομεία Κιλκίς και Γουμένισσας,στην 4η Υγειονομική Περιφέρεια ,στο Υπουργείο Υγείας και να δημοσιευθεί στον τοπικό τύπο.

 Oι Εκπρόσωποι φορέων του Δήμου